Nationalpartiets formand, Kashif Ahmad, kalder det over for Ritzau en demokratisk skandale, at partiet har fået kendt mere end 20.000 vælgererklæringer ugyldige af Social- og Indenrigsministeriet.

Men beslutningen, som ifølge Kashif Ahmad er et »slag i maven«, får ikke partiet til at stoppe kampen for at komme i Folketinget.

»Uanset hvor lang tid det tager, og hvor mange gange vi skal gøre det, så agter vi at fortsætte. Vi har en vigtig sag, og det er en vigtig stemme, der skal høres i debatten«, siger han.

ritzau